HUDOBNÉ NÁSTROJE A TYPY ORCHESTROV

Počas roka sme sa učili  o sláčikových, dychových, aj bicích hudobných nástrojoch a komornej hudbe.
Teraz si povieme, ktoré hudobné nástroje môžeme počuť v rôznych typoch orchestrov, pozrieme a vypočujeme si ich v nasledujúcich videoukážkach.

ORCHESTER je inštrumentálne teleso s väčším počtom hráčov.

V SYMFONICKOM ORCHESTRI sú zastúpené skupiny sláčikových, drevených a plechových dychových a bicích nástrojov. Je to najväčší orchester s počtom okolo 100 hráčov. Známy symfonický orchester na Slovensku je Slovenská filharmónia.

Vypočujme si ukážku a pozrime si hudobné nástroje v symfonickom orchestri:

<https://www.youtube.com/watch?v=UDaHRXXHWzM>   SLOVENSKÁ FILHARMÓNIA

V SLÁČIKOVOM ORCHESTRI sú len sláčikové nástroje - husle, viola, violončelo, kontrabas a v staršej hudbe sa môže pridať aj čembalo.

Ukážka:

<https://www.youtube.com/watch?v=e3nSvIiBNFo>   Antonio Vivaldi: Jar SLÁČIKOVÝ ORCHESTER

Základ DŽEZOVÉHO ORCHESTRA tvorí melodická skupina - klarinety, saxofóny, trúbky,pozauny a rytmická skupina - bubny, činely, prípadne klavír, xylofón, gitara...

Ukážka:

<https://www.youtube.com/watch?v=wyLjbMBpGDA>   Louis Armstrong: Pochod svätých

DŽEZOVÝ ORCHESTER

Základ DYCHOVÉHO ORCHESTRA tvoria plechové a drevené dychové nástroje a bicie nástroje.

Ukážka:

<https://www.youtube.com/watch?v=EJMABwWVuvQ>   J.S.Bach: Fuga   DYCHOVÝ ORCHESTER

V ĽUDOVOM ORCHESTRI prevládajú sláčikové nástroje + klarinet, cimbal... Ukážka:

<https://www.youtube.com/watch?v=gKRUW4ZAhEY>  ĽUDOVÝ ORCHESTER

Domáca úloha:

1. zopakujme si intervaly - utvor v3 od tónu d, č4 od tónu f, v2 od tónu h, č5 od tónu g

2. utvor kvintakord s obratmi v H dur